**รายละเอียดโครงการ/กิจกรรม/มาตรการ**

**ลำดับที่ 53**

**1. ชื่อมาตรการ การประเมินผลการปฏิบัติราชการของเทศบาลตำบลหนองบัวโคก**

**2. หลักการและเหตุผล/ที่มาของโครงการ**

การส่งเสริมการมีส่วนร่วมของประชาชนให้มีส่วนร่วมในการบริหารกิจการขององค์กรปกครองส่วนท้องถิ่น ให้มีโอกาสร่วมตรวจสอบ กำกับ ดูแลการดำเนินการตามขั้นตอนต่างๆ โดยการประสานความร่วมมือจากทุกภาคส่วน ร่วมเป็นเจ้าของ ร่วมคิด ร่วมทำและร่วมรับผิดชอบ เพื่อร่วมกันขับเคลื่อนการดำเนินงานกิจกรรมโครงการต่างๆ ให้บรรลุเป้าหมายและร่วมรับผิดชอบในการประเมินผลการปฏิบัติราชการของเทศบาลตำบลหนองบัวโคก

**3.วัตถุประสงค์**

3.1 เพื่อส่งเสริมการมีส่วนร่วมของประชาชนในการดำเนินงานของเทศบาล

3.2 เพื่อให้ประชาชนได้มีโอกาสในการตรวจสอบการดำเนินงานของเทศบาล

**4. เป้าหมาย/ผลผลิต**

- ประชาชนมีส่วนร่วมในการตรวจสอบ และประเมินผลการปฏิบัติงาน

**5. พื้นที่ดำเนินการ**

- เทศบาลตำบลหนองบัวโคก

**6. วิธีดำเนินการ**

6.1 แต่งตั้งผู้แทนภาคประชาชนร่วมเป็นคณะกรรมการประเมินผลการปฏิบัติราชการของเทศบาล

6.2 แจ้งผู้ได้รับการแต่งตั้งทราบ

**7. ระยะเวลาดำเนินการ**

- ปีงบประมาณ พ.ศ.2562 - 2564

**8. งบประมาณดำเนินการ**

- ไม่ใช้งบประมาณ

**9. ผู้รับผิดชอบ**

- สำนักปลัดเทศบาล

**10. ตัวชี้วัด/ผลลัพธ์**

- มีการแต่งตั้งผู้แทนภาคประชาชนร่วมเป็นคณะกรรมการประเมินผลการปฏิบัติราชการของเทศบาล